钦定古今图书集成/明伦汇编/闺媛典/第218卷 > 严一敬妻姜氏
## 钦定古今图书集成/明伦汇编/闺媛典/第218卷 > 严一敬妻姜氏

按《德安府志》：“姜氏，安陆庠生严一敬妻。持身幽静，夙
娴内则。一敬早世，氏年二十二，绝食卧柩旁，以死自
誓。子新国尚呱呱在抱，姜忽悔曰：‘数世存亡，系此一
线，安可死’？因截发噬指，苦志守节。室仅环堵，日夕扃
闭。新国稍长，出就外傅，氏力机杼，供修脯。及新国补
邑弟子员，归拜母，嘱曰：‘未尽之事，尔自勉为之’。”因不
食死。天启乙丑，巡按杨新期以闻，建坊旌表。